
                                                                         Pirkimo sąlygų 2 priedas „Techninė specifikacija“

SENSORINĖS ĮRANGOS IR PRIEMONIŲ UNIVERSALAUS DIZAINO MOKYMO(SI) PRIEIGOS DIEGIMO ROKIŠKIO JUOZO TŪBELIO PROGIMNAZIJAI TECHNINĖ SPECIFIKACIJA

1. Perkančioji organizacija – Rokiškio Juozo Tūbelio progimnazija (toliau – Užsakovas).
2. Pirkimo objektas – sensorinė įrangos komplektas (sukomplektuotas 1 sensorinis kambarys) ir priemonės (kiaušinio formos kėdė 1 vnt., vibruojantys apkabinimo kamuoliai 3 vnt., šviečiantys begalybės veidrodžiai 5 vnt., medūzų akvariumai 3 vnt., sėdėjimo kėdės – kamuoliai 16 vnt., stalo pertvaros 4 vnt., garsą slopinančios pertvaros 12 vnt., UV sensorikos komplektas 1 vnt.) (toliau – Prekės). Pirkimas vykdomas įgyvendinant projektą „Tūkstantmečio mokyklos II“.
	2.1. Sensorinės įrangos komplektą (sensorinį kambarį) turi sudaryti: interaktyvi sensorinės aplinkos valdymo sistema 1 vnt., spalvų valdymo pultas 1 vnt., interaktyvi mobili grindų projekcija 1 vnt., burbulų vamzdis 2 vnt., kampinė platforma 2 burbulų vamzdžiams 1 vnt., veidrodis 2 vnt., šviečiantis pluoštas 1 vnt., šviečianti užuolaida 1 vnt., masažinis fotelis 1 vnt., reguliuojamo aukščio šviečiantis stalas 1 vnt., smėlio ir vandens antstalis 1 vnt., sūpuoklių rinkinys 1 komplektas (pakabinamas maišas „Lizdas“ ir tvirtinimo sistema), sensorinio kambario pagalvėlės 1 komplektas, minkšta sofa 1 vnt., sėdmaišis su odiniu užvalkalu 2 vnt., pufas 3 vnt., trivietė sofa su kairiniu porankiu 1 vnt., spintelė priemonėms susidėti 1 vnt., sensoriniam kambariui skirtas vežimėlis 2 vnt., sensorinio kambario įrangos montavimas. Visos šioje dalyje išvardintos prekės funkcionalumo ir dizaino prasme privalo derėti tarpusavyje, privalo būti užtikrintas sensorinių priemonių medžiagų, konstrukcijų, dizaino, spalvinės gamos, funkcionalumo, ergonominių ir technologinių sprendimų vieningumas ir vientisumas.
	2.2. Priemonės pritaikytos saugiai naudoti pradinio ugdymo klasėse – nusiraminimo kampeliuose.
3. Pirkimo objektas nėra skaidomas į dalis.
4. Prekės turi būti naujos ir nenaudotos, atitikti techninėje specifikacijoje nustatytus reikalavimus, be defektų ir paslėptų trūkumų. 
5. Į prekes tretieji asmenys neturi jokių teisių ar pretenzijų, prekės neįkeistos, neareštuotos, nėra teisminio ginčo objektas, tiekėjo teisė disponuoti prekėmis neatimta ir neapribota.
6. Prieš užsakant ar gaminant prekes – spalvas, modelius ir pan. derinti su perkančiąja organizacija.
7. Prekių pristatymo metu turi būti pateikti gamintojo techniniai dokumentai,  pagrindžiantys, kad prekės atitinka funkcinius, techninius ir kokybės reikalavimus,  originalo kalba ir vertimu į lietuvių kalbą. Taip pat turi būti pateikti techniniai-funkciniai aprašymai, naudojimo ypatumai, naudojimo taisyklės, tekstiniai įspėjimai, eksploatavimo ir saugojimo reikalavimai originalo ir lietuvių kalba (kiekvienoje pakuotėje).
8. Tiekėjas turi suderinti ir išmėginti prekes visuose darbo režimuose. Apmokyti perkančiosios organizacijos paskirtą darbuotoją (darbuotojus), kaip jomis naudotis ir eksploatuoti.
9. Tiekėjas turi užtikrinti, kad prekės būtų montuojamos profesionalių specialistų, kurie vadovautųsi visais saugumo reikalavimais ir užtikrintų darbų nuoseklumą ir kokybę. 
10. Atlikdamas montavimo darbus Tiekėjas turi atsižvelgti į patalpose esančias konstrukcijas ir įrangą. Užsakovas prisiima atsakomybę už esamų įrenginių ir dangų sugadinimą atliekant perkamų prekių montavimo darbus. 
11. Sumontavus įrangą patalpos turi būti sutvarkytos ir švarios. Tiekėjas turi užtikrinti, kad vykdant prekių viešojo pirkimo - pardavimo sutartį (toliau – sutartis) būtų laikomasi Atliekų tvarkymo įstatymo ir kitų teisės aktų, susijusių su atliekų surinkimu, tvarkymu, perdirbimu, pakartotiniu naudojimu ir nedarytų veiksmų, kurie turėtų neigiamą poveikį darnaus vystymosi principui įgyvendinti.
12. Vykdomas žaliasis pirkimas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl aplinkos apsaugos kriterijų taikymo, vykdant žaliuosius pirkimus tvarkos aprašo patvirtinimo“ (aktuali redakcija Lietuvos Respublikos aplinkos ministro 2022 m. gruodžio 13 d. įsakymas Nr. D1-401) Aplinkos apsaugos kriterijų taikymo, vykdant žaliuosius pirkimus tvarkos aprašo 4.1. punktu „4.1 yra Produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Tvarkos aprašo 1 priede (toliau – produktų sąrašas) ir atitinka visus produktui nustatytus ir aplinkos ministro įsakymu patvirtintus minimalius aplinkos apsaugos kriterijus, nurodytus Tvarkos aprašo 2 priede“. Prekės turi atitikti minimalius aplinkos apsaugos kriterijus, t. y.:
12.1. ne mažiau kaip 80 proc. balduose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas; 
12. 2. visos plastikinės dalys, kurių masė ≥ 50 g, turi būti paženklintos kaip tinkamos perdirbti pagal LST EN ISO 11469 „Bendrasis plastikinių gaminių identifikavimas ir ženklinimas“ (toliau – LST EN ISO 11469) ar lygiavertį standartą; 
12.3. jei baldo kamšalo sudėtyje naudojamos sintetinės poliesterio medžiagos, jų sudėtyje turi būti dalis perdirbtų medžiagų; 
12. 4. paviršiams dengti naudojamuose produktuose: neturi būti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), sukeliančios paveldimus genetinius defektus (H340, H341), toksiškos reprodukcijai (H360D, H360F, 361f, 361d), pavojingos vandens aplinkai (H400, H410, H411), toksiškos ar labai toksiškos (H300, H301, H310, H311, H330, H331), kenkia organams (H370), veikdamos ilgą laiką pakenkia kai kuriems organams (H372); neturi būti daugiau kaip 5 proc. masės lakiųjų organinių junginių (LOJ); neturi būti chromo (VI) junginių; formaldehido išmetamieji teršalai neturi viršyti 0,05 ppm.
12.5. Įrodant prekių atitiktį nustatytiems aplinkos apsaugos reikalavimams Tiekėjas, kartu su prekėmis Tiekėjui turės pateikti aplinkos apsaugos pirkimo reikalavimus pagrindžiančius dokumentus: gamintojo ir (ar) tiekėjo techniniai dokumentai, gamintojo ir (ar) importuotojo, ir (ar) tiekėjo rašytinis patvirtinimas, saugos duomenų lapas, gamintojo bandymų ataskaita, protokolas, gamintojo ir (ar) tiekėjo deklaracija (pateikiant objektyvius įrodymus), įrangos aprašymas, instrukcija ar skaičiavimai, pripažintos įstaigos arba paskelbtosios (notifikuotos) institucijos atlikto bandymo protokolas, priemonių ir (ar) produktų, kurie bus naudojami atlikti paslaugą ar darbą, sąrašas ir dokumentai, įrodantys, kad priemonės ir (ar) produktai atitinka nustatytus reikalavimus, arba kiti lygiaverčiai įrodymai; nepriklausomos šalies išduotas sertifikatas ar kitas lygiavertis dokumentas, kuriuo įrodoma atitiktis taikomiems standartams.
13. Tiekėjas turi užtikrinti, kad vykdant Prekių viešojo pirkimo - pardavimo sutartį būtų laikomasi Atliekų tvarkymo įstatymo ir kitų teisės aktų, susijusių su atliekų surinkimu, tvarkymu, perdirbimu, pakartotiniu naudojimu ir nedarytų veiksmų, kurie turėtų neigiamą poveikį darnaus vystymosi principui įgyvendinti.
14. Pakuotės turi būti laikytinos perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas ir (ar) turi būti vienalytės (homogeniškos) pakuotės, pagamintos iš vienos rūšies medžiagos: <...>. Galimi atitiktį įrodantys dokumentai:
	14.1. Tiekėjo ar gamintojo dokumentai, įrodantys, kad pakuotės yra homogeniškos ir (ar) atitinkamai paženklintos, arba:
	14.2. Dokumentai, pagrindžiantys atitiktį standartams, pagal kuriuos įrodoma, kad pakuočių medžiagos perdirbamos pvz., standartas LST EN 13432 „Pakuotė. Naudotų pakuočių, numatomų kompostuoti ir biologiškai skaidyti, reikalavimai.“, standartas Voluntary Standard for Repulping and Recycling Corrugated Fiberboard Treated to Improve Its Performance in the Presence of Water and Water Vapor, standartas RecyClass ar kitas lygiavertis standartas, arba;
	14.3. Aplinkos apsaugos agentūros interneto svetainėje (https://aaa.lrv.lt/) skelbiamame atliekų tvarkytojų, turinčių teisę išrašyti gaminių ir (ar) pakuočių atliekų sutvarkymą įrodančius dokumentus, sąraše nurodytų atliekų perdirbėjų ar eksportuotojų dokumentai, pagrindžiantys, kad tokios pakuotės, tapusios atliekomis, gali būti perdirbamos, arba;
	14.4. kiti lygiaverčiai įrodymai.
	15. Tiekėjas privalo įtraukti į pasiūlymo kainą visus reikiamus papildomus elementus, įskaitant ir susidariusių atliekų rūšiavimą ir utilizavimą. Neįkainavus kurių nors darbų ar elementų arba nenumačius išlaidų technologiškai būtiniems procesams atlikti, laikoma, kad šiuos darbus pasiūlymą pateikęs Tiekėjas atlieka savo sąskaita.
	16. Į prekių kainą įtraukiami visi Tiekėjui privalomi mokesčiai įskaitant bet neapsiribojant prekių pristatymo ir sumontavimo išlaidos.
	17. Laikomasi reikšmingos žalos nedarymo aplinkai principo: perkama elektroninė įranga turi būti su CE ženklu.
	18. Visoms prekėms turi būti suteikiama garantija. Tiekėjas turi suteikti ne trumpesnę kaip 24 (dvidešimt keturių) mėnesių garantiją nuo prekių perdavimo-priėmimo akto pasirašymo dienos. 
	19. Tiekėjas per garantinį laikotarpį privalo savo sąskaita skubiai ištaisyti trūkumus, kilusius dėl nepakankamos darbo kokybės, blogos konstrukcijos ir/ar nestandartinių medžiagų, prekių buvimo vietoje, arba pakeisti prekes naujomis.
	20. Prekės turi atitikti reikalavimus projekto atitikčiai horizontaliajam principui:
	20.1. Tiekėjas turi užtikrinti, kad prekių išdėstymas ugdymo patalpoje bus išdėstytas taip, kad būtų lengvas patekimas į ugdymo vietą, kelyje link darbo vietų nebūtų kliūčių, pvz., spintelių (pridedamas patalpų planas).
	20.2. Tiekėjas turi užtikrinti, kad specialiųjų ugdymosi poreikių asmenims skirtos ugdymo vietos bus išdėstytos ugdymo patalpos pradžioje arba kuo arčiau pedagogo stalo;
	20.3. Tiekėjas turi užtikrinti, kad tarpai tarp prekių būtų pakankami, kad galėtų judėti specialiosiomis judėjimo priemonėmis besinaudojantys asmenys.
	21. Prekių pristatymo ir sumontavimo terminas – ne vėliau kaip iki 2025 m. birželio 30 d. Sutartis nebus pratęsiama.
	22. Prekių pristatymo ir sumontavimo vieta – P. Širvio g. 2, LT-42153, Rokiškis.
	23. Perkančiosios organizacijos kontaktinis asmuo: Rokiškio Juozo Tūbelio progimnazijos viešųjų pirkimų specialistė Ernesta Spondzevičiūtė, tel. +370 628 24 899, ernesta.spondzeviciute@tubelis.rokiskyje.lt

